Jede/jedi Usländerin, aber vilicht au Halb-Schwiizer/In kännt das Gfühl, en Främde z'sii.  Ich i mim Fall als Türk i de Schwiiz - und au i de Türkey als Schwiizer, obwohl ich 100% Türk bin.    Natürli dörfeds au SchwiizerIne läse   Vilicht händer eu scho Gedanke gmacht...?!    I de erste Strophe beschriibi mini erste  Erfahrige i de Schwiiz, mit de Schwiizer  & i de zweite Strophe mini erste Erfahrige  i de Türkey bi Vewandte & so...    Alles negativ & positiv belasted...   Ernst, aber trotzdem chli funny..!    Was säged ihr zum Thema  und was halteder vom Lied?!    Lose chönder's uf: www.mx3.ch/artist/canavar    EN FRÄMDE     REF (2x)  Mit zwei Sprache, zwei Kulture  Mit zwei  Päss, i zwei Wälte  Du fühlsch di i zwei Länder dehei  Doch bliibsch für beidi Siite en Främde     PART1  1986 uf d'Erde gschlüpft   Nachbare dänked: "Scho de negschti Türgg!?"  Es Jahr vebi, de chli am umeseckle  Nachbare motzed, Vätere am schlegle  Ich han amel käs chliinste Wort vestande  Aber gwüsst, sie würed  eus am liebste uf de Mond vedamme  Händ eus aaglueged, als wäremer nöd vo dere Wält  Eus uf d'Hand glueged, als wäremer hinder irem Gäld her  Herrgott nomal!  Amina koyum! Das isch ja nöd normal!  Me händ's nüm usghalte di ganzi Stresserey  Me sind züglet & s'hät sich die ganz Schwiiz bessered  Kän böse Nachber, es sind ali nett mit eus  S'rüeft eus käne meh: "weg mit eu!!!"  Ich säg de Mueter, dass's da lieber & fründlich sind  Sie seit mer, dass's  offebar au netti Zürcher git     REF (2x)  Mit zwei Sprache, zwei Kulture  Mit zwei Päss i zwei Wälte  Du fühlsch di i zwei Länder dehei  Doch bliibsch für beidi Siite en Främde     PART2  Ändi dritti Klass, äntli Summerferie  S'erst mal gömmer det woni herchum here, yeah!  All gsehnd us wie mir, s'Wätter isch vil vil schöner  Und me ässed feinere billigere  Döner  Me chömed i euses Dorf, s'isch zimli arm  All lueged mi aa, wili es Adidas-Liibli han  S'isch alles so billig, ahhh, isch das eazy da!  Ich wot mit de Lüüt tschute, sie meined: "Siktir lan!"   Me gönd zu Vewandte & Bekannte  Sie lueged, als gsecheds Panther & Elephante  Sie lueged eus a, fröged: "Was wänder trinke?  Ach so, ihr sind also die Usländertürgge?!  Vo wo sinder? Ahh, ihr sind d'Schwiizer  Wo flimmert's, wo isch dän s'Glitzer  So hani mi gfröged, öbi da würkli dehei bi  I de Schwiiz de Ahmet & bi de Türke s'Heidi    REF (2x)    __________________________________________  Natürli isch das nöd mini ganz Meinig...  mini iidrück händ sich bis hüt au veränderet   Doch wird mer immer  chli en Främde bliibe &  amis isch es mer sogar rächt     ich glaub me muess nöd usefinde "wo" sondern  "mit wem" mer sich dehei & nöd främd fühlt.    Das Lied gits uf de CD "erscht de aafang".    Erhältlich uf:  www.cede.ch  www.hiphopstore.ch (canavar iigä)          peace'n'so  CanavaR aka Diin Lieblingstürgg